ཞི་བདེར་ཕྱོགས་པའི་རྩོམ་པ་པོའི་སྡེ་ཚན་འདི་ནི་ཕྱི་ལོ་༡༩༨༤ལོར་བཙུགས།འཛམ་གླིང་ནང་ཤར་ནུབ་བར་འཁོན་འཛིན་བྱེད་པའི་དམག་འཁྲུག་གི་དུས་སྐབས་སུ།མིའི་རིགས་ཀྱི་སྤྱི་ཚོགས་ནང་ཕན་ཚུན་འབྲེལ་འདྲིས་དང་མཉམ་གནས་ཀྱི་བསམ་བློ་གཏོང་ཐབས་བྲལ་བའི་གནས་སུ་གྱར།འོན་ཀྱང་རྩོམ་པ་པོ་ཚོས་སྤྱི་ཚོགས་འཆམ་མཐུན་གྱིས་ཞི་བདེ་ཉམས་གནས་ཡོངས་ཐབས་སུ་བསམ་བློ་གུ་ཡངས་ཀྱིས་ལྟ་ཚུལ་བརྗེ་རེས་བྱེད་པའི་ཁ་ཕྱོགས་ཁྲིད་པ་དང་།རིམ་བཞིན་འཛམ་གླིང་གང་སར་ཡོད་པའི་རྩོམ་པ་པོ་མང་པོ་ཞིག་གིས་མིའི་རིགས་ཀྱི་སྤྱི་ཚོགས་ཁྲོད་ཀྱི་འཁྲུག་རྩོད་ཞི་ཐབས་དང་།མིའི་རིགས་ཀྱི་སྤྱི་ཚོགས་ཞི་བདེ་ལྷིང་འཇགས་ཡོངས་ཐབས།སྨྲ་བརྗོད་རང་དབང་ཡོང་ཐབས་བཅས་ཀྱི་སྐོར་ལ་གྲོས་བསྡུར་དང་ལྟ་ཚུལ་བརྗེ་རེས་ཀྱིས།འཁྲུག་རྩོད་ཆེ་བའི་ཡུལ་གྲུ་ཀུན་གྱི་གནད་དོན་གྲོས་མོལ་གྱི་ལམ་ནས་སེལ་ཐབས་བྱ་དགོས་པའི་ལངས་ཕྱོགས་བཟུང་སྟེ་ད་ལྟའི་བར་གྲུབ་འགྲས་མི་དམན་པ་བླངས་ཡོད།